open-index/open-wikipedia-markdown huggingface dataset:
কালোঘাড় সারস

**কালোঘাড় সারস** (বৈজ্ঞানিক নাম: *Grus nigricollis*) Gruidae (গ্রুইডি) গোত্র বা পরিবারের অন্তর্গত *[[Grus (genus)|Grus]]* (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও *কালোঘাড় সারস* (লাতিন: *grus* = সারস, *niger* = কালো, *-colis* = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।

কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।

## বিবরণ
[thumb|left|প্রতিবছর প্রায় একশ'র মত পাখি ভারতে বংশবিস্তারের উদ্দেশ্যে আসে। ছবিটি ২০১৩ সালের আগস্ট মাসে [লাদাখ থেকে তোলা]]
কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।

## তথ্যসূত্র

## বহিঃসংযোগ

* BirdLife Species Factsheet 
* Black-necked Crane (''Grus nigricollis'') from *Cranes of the World* (1983) by Paul Johnsgard

বিষয়শ্রেণী:গ্রুস
বিষয়শ্রেণী:পরিযায়ী পাখি
বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:ভিয়েতনামের পাখি
বিষয়শ্রেণী:চীনের পাখি
বিষয়শ্রেণী:তিব্বতের পাখি
ব্যঙ্গচিত্র

[250px|thumb| [থিওডোর রুজভেল্ট|থিওডোর রুজভেল্টকে নিয়ে রাজনৈতিক ব্যঙ্গচিত্রের দৃশ্য]]

**কার্টুন** বা **ব্যঙ্গচিত্র** () একধরনের দ্বি-মাত্রিক চিত্রকলা যা কাগজে অঙ্কন করার মাধ্যমে প্রদর্শন করা হয়। বিভিন্ন ও বিচিত্রমূখী পন্থায় ব্যঙ্গচিত্র শব্দটি ব্যবহৃত হতে পারে। সংবাদপত্র অথবা সাময়িকীতে স্বল্পবাক্যে অথবা বাক্যবিহীন অবস্থায় ব্যঙ্গচিত্র দর্শক-পাঠকদের কাছে উপস্থাপন করা হয়ে থাকে। অঙ্কিত চিত্রের পাশাপাশি শব্দ প্রয়োগের মাধ্যমে তামাশা, উপহাস কিংবা সরস উক্তি প্রদর্শন করা হয়। এছাড়াও, অনেকগুলো কার্টুনকে একত্রিত করার মাধ্যমে অ্যানিমেশন চলচ্চিত্র নির্মাণ করা হয়।

যিনি ব্যঙ্গচিত্র অঙ্কন করেন, তিনি কার্টুনিস্ট নামে পরিচিত। বিখ্যাত ইতালীয় চিত্রশিল্পী রাফায়েল, লিওনার্দো দ্য ভিঞ্চি বিখ্যাত কার্টুনিস্ট হিসেবে বৈশ্বিকভাবে পরিচিত ব্যক্তিত্ব। বাংলাদেশে দৈনিক প্রথম আলো’র শিশির, ইত্তেফাকের রণবী শীর্ষস্থানে রয়েছেন। আন্তর্জাতিক কার্টুন পত্রিকা টুনস ম্যাগ দৈনিক রাজনৈতিক এবং রম্য কার্টুন প্রকাশ করে থাকে। প্রতি বছর আন্তর্জাতিক কার্টুন প্রতিযোগিতা এবং প্রদর্শনীর আয়োজন করে থাকে।    

## ইতিহাস
250px|thumb| ঊনবিংশ শতকে এডওয়ার্ড মাইব্রিজের অ্যানিমেশন চলচ্চিত্র হিসেবে ব্যবহৃত ঘোড়া
মধ্য যুগে অর্থাৎ ১৪শ থেকে ১৭শ শতকের রেনেসাঁয় ইতালিতে দেয়াল সুসজ্জিতকরণে চিত্রকরদের দলবদ্ধ হয়ে কাজ করার সময়ে আলাদা কাগজে স্কেচের মাধ্যেম নির্দেশনা দেয়া হতো। এ স্কেচগুলো কার্টোনি নামে পরিচিত ছিল, যা থেকে কার্টুন শব্দের উৎপত্তি হয়েছে। ১৮৪০-এর দশক থেকে এ শব্দটি ব্যবহৃত হয়ে আসছে। ইংরেজি সাময়িকী পাঞ্চ প্রথমবারের মতো ব্যঙ্গচিত্র প্রকাশ করে, যাতে লন্ডনের দালান-কোঠার মজাদার চিত্র তুলে ধরে। এরপর থেকেই কার্টুনে চিত্রকর্মকে মজাদার ও দৃষ্টিতে আবদ্ধ করার জন্য উপস্থাপনা শুরু হয়। ঊনবিংশ শতকে এসে সাময়িকী ও সংবাদপত্রে ব্যবহার হতে শুরু করে। বিংশ শতকের শুরুতে গল্পচ্ছলে ও অ্যানিমেশন চলচ্চিত্রে ব্যঙ্গচিত্রের ব্যবহারের পরিধি বিস্তৃত হয়।

## প্রয়োগ ক্ষেত্র
অনেক সংবাদপত্র ও সাময়িকীতে সম্পাদকীয় পর্যায়ে ব্যঙ্গচিত্র অঙ্কন করা হয়। ব্যক্তির বৈশিষ্ট্যাবলী বিশেষতঃ রাজনীতিবিদদের ভাবমূর্তিকে বিচিত্রভঙ্গীমায় ব্যঙ্গাত্মক ও অতিরঞ্জিত করে তুলে ধরা হয়। ব্যঙ্গচিত্রের সাথে শব্দ বা বাক্য থাকতে পারে। কখনোবা শুধুই চিত্র হিসেবে প্রকাশিত হয়।

## বহিঃসংযোগ
টুনস ম্যাগের কার্টুন

## তথ্যসূত্র

বিষয়শ্রেণী:কার্টুন
বিষয়শ্রেণী:চিত্রশিল্প
বিষয়শ্রেণী:চলচ্চিত্র ও ভিডিও পরিভাষা
বিষয়শ্রেণী:দৃশ্যকলার বর্গ
বিষয়শ্রেণী:চলচ্চিত্রের ধরন
বেদান্ত সোসাইটি

right|180px|thumb|প্রতিষ্ঠাতা স্বামী বিবেকানন্দ
[right|180px|thumb|[স্বামী অভেদানন্দকে (১৮৬৬–১৯৩৯) ১৮৯৭ সালে বেদান্ত সোসাইটির দায়িত্ব দেন বিবেকানন্দ]]

**বেদান্ত সোসাইটি** এবং **বেদান্ত কেন্দ্র** হল বেদান্ত দর্শন গবেষণা, অনুশীলন ও প্রচারের উদ্দেশ্যে গঠিত গোষ্ঠীগুলির নাম।

১৮৯৪ সালের নভেম্বর মাসে স্বামী বিবেকানন্দ মার্কিন যুক্তরাষ্ট্রের নিউ ইয়র্ক শহরে প্রথম বেদান্ত সোসাইটি স্থাপন করেন। বিবেকানন্দ ১৮৯৭ সালে স্বামী অভেদানন্দকে ভারত থেকে আনিয়ে এই সংগঠনের দায়িত্ব দেন। এখনও পর্যন্ত যেসব বেদান্ত সোসাইটিগুলি কাজ করছে, তার অনেক গুলিই প্রত্যক্ষ বা পরোক্ষভাবে রামকৃষ্ণ মিশন অনুমোদিত।

১৮৯৩ সালের সেপ্টেম্বরে শিকাগোতে স্বামী বিবেকানন্দ তাঁর বিখ্যাত *শিকাগো বক্তৃতা* দেন। এই সাফল্যের পর তিনি পূর্ব ও মধ্য যুক্তরাষ্ট্রের নানা শহরে বক্তৃতা দিয়েছিলেন। এর মধ্যে শিকাগো, ডেট্রোয়েট, বস্টন ও নিউ ইয়র্ক শহরের নাম উল্লেখযোগ্য। ১৮৯৫ সালের জুন মাসে বারো জন শিষ্যের সামনে বেশ কিছু বক্তৃতা দেন থাউজেন্ড আইল্যান্ড পার্কে।

রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন।

## তথ্যসূত্র

বিষয়শ্রেণী:হিন্দু সংগঠন
বিষয়শ্রেণী:রামকৃষ্ণ মিশন
বেগুনি কোকিল

**বেগুনি কোকিল** (বৈজ্ঞানিক নাম: *Chrysococcyx xanthorhynchus*) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে ইত্যাদি দেশে দেখা যায়।

## বিস্তৃতি
বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।

## আকার
বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।

## খাদ্য
বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।

## স্বভাব
বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।

## প্রজনন
মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।

## তথ্যসূত্র

* Violet Cuckoo image from Andamans on INW http://www.indianaturewatch.net/displayimage.php?id=22032

বিষয়শ্রেণী:ক্রাইসোকক্কিজ
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:ভুটানের পাখি
বিষয়শ্রেণী:১৮২১-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:উত্তর-পূর্ব ভারতের পাখি
ক্রাইসোকক্কিজ

***ক্রাইসোকক্কিজ*** (Chrysococcyx) কুকুলিডি পরিবারের অন্তর্গত একদল পাখির একটি গণ। এ গণের প্রজাতিগুলো হল:

* এশীয় শ্যামাপাপিয়া (*Chrysococcyx maculatus*)
* বেগুনি পাপিয়া (*Chrysococcyx xanthorhynchus*)
* হর্সফিল্ডের তামাপাপিয়া (*Chrysococcyx basalis*)
* পাকড়া তামাপাপিয়া (*Chrysococcyx crassirostris*)
* আফ্রিকান শ্যামাপাপিয়া (*Chrysococcyx cupreus*)
* হলদেগলা পাপিয়া (*Chrysococcyx flavigularis*)
* ক্লসের পাপিয়া (*Chrysococcyx klaas*)
* চকমকে তামাপাপিয়া (*Chrysococcyx lucidus*)
* ধলাকান তামাপাপিয়া (*Chrysococcyx meyeri*)
* ছোট তামাপাপিয়া (*Chrysococcyx minutillus*)
* কালোকান পাপিয়া (*Chrysococcyx osculans*)
* লালগলা তামাপাপিয়া (*Chrysococcyx ruficollis*)
* গুল্ডের তামাপাপিয়া (*Chrysococcyx russatus*)
* Dideric Cuckoo (*Chrysococcyx caprius*)

 
 

বিষয়শ্রেণী:কুকুলিডি
বিষয়শ্রেণী:ক্রাইসোকক্কিজ
বিষয়শ্রেণী:পাখির গণ
সামার উইথ মনিকা

**সামার উইথ মনিকা** (সুয়েডীয়: *Sommaren med Monika*, ইংরেজি: *Summer with Monika*) ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়।

## কাহিনীসংক্ষেপ
মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ।

প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়।

তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে।

## চরিত্রসমূহ
* হারিয়েত আন্দারসন – মনিকা
* Lars Ekborg – হারি
* Dagmar Ebbesen – হারি'র ফুপু
* Åke Fridell – মনিকা'র বাবা
* Naemi Briese – মনিকা'র মা
* Åke Grönberg – হারি'র বন্ধু
* Sigge Fürst – পোর্সেলিন গুদামের শ্রমিক
* John Harryson – লেলে

## তথ্যসূত্র


## বহিঃসংযোগ

* 
* 
* 
* 
* ''Summer with Monika: Summer Dreaming'' an essay by Laura Hubner at the Criterion Collection

বিষয়শ্রেণী:১৯৫৩-এর চলচ্চিত্র
বিষয়শ্রেণী:সুয়েডীয় চলচ্চিত্র
বিষয়শ্রেণী:ইংমার বারিমান পরিচালিত চলচ্চিত্র
বিষয়শ্রেণী:সুয়েডীয় ভাষার চলচ্চিত্র
বিষয়শ্রেণী:যৌন বিপ্লব
বিষয়শ্রেণী:সুয়েডীয় সাদাকালো চলচ্চিত্র
বিষয়শ্রেণী:১৯৫৫-এর নাট্য চলচ্চিত্র
বিষয়শ্রেণী:১৯৫৫-এর চলচ্চিত্র
হারিয়েত আন্দারসন

**হারিয়েত আন্দারসন** (, জন্ম: ১৪ ফেব্রুয়ারি, ১৯৩২) হলেন একজন সুয়েডীয় অভিনেত্রী। তিনি সুইডেনের বাইরে মূলত ইংমার বারিমানের অনেকগুলো চলচ্চিত্রে অভিনয়ের জন্য পরিচিত।

হারিয়েতের অভিনয়ে হাতেখড়ি হয়েছিল গানের অনুষ্ঠান ও কিছু সিনেমায় শিশু-কিশোর চরিত্রে অভিনয়ের মাধ্যমে। ১৯৫৩ সালে ইংমার বারিমান তাকে সামার উইথ মনিকা সিনেমার মুখ্য চরিত্রে অভিনয় করান এবং এটিই তাকে সবার কাছে সুপরিচিত করে তোলে। পরবর্তীতে সিনেমার শ্যুটিং এবং সিনেমা জগতের বাইরেও হারিয়েত ও বারিমানের সম্পর্ক বজায় থাকে এবং একেক সময় একেক মাত্রা পায়। ১৯৫২ থেকে ১৯৫৫ সালের মধ্যে বারিমানের আরও চারটি সিনেমায় তিনি অভিনয় করেন।

এগুলোর কারণে তিনি আন্তর্জাতিক পরিমণ্ডলে "বারিমান তারকা" হিসেবে পরিচিতি পেয়ে যান। বারিমানের সিনেমায় তার অভিনীত সবগুলো চরিত্রের একটি সাধারণ বৈশিষ্ট্য হচ্ছে "ইন্দ্রিয়সুখাসক্তি"। বারিমানের হাতে আবিষ্কৃত হওয়ার পর হারিয়েত মঞ্চ, টেলিভিশন, সিনেমা সবখানেই অভিনয় করেছেন। Mai Zetterling ও Jörn Donner মতো চলচ্চিত্রকারদের সাথেও কাজ করেন এবং Donner কেই পরবর্তীকালে বিয়ে করেন। এরপর বারিমানের সাথে কাজ করার জন্য আবার কয়েকবার ফিরে এসেছেন, যেমন ১৯৬১ সালে থ্রু আ গ্লাস ডার্কলি, ১৯৭২ সালে ক্রাইস অ্যান্ড হুইস্পার্‌স এবং ১৯৮২ সালে ফানি অ্যান্ড আলেকজান্ডার-এ তিনি অভিনয় করেছেন।

## তথ্যসূত্র

## বহিঃসংযোগ
* 

বিষয়শ্রেণী:২০শ শতাব্দীর সুয়েডীয় অভিনেত্রী
বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর সুয়েডীয় অভিনেত্রী
বিষয়শ্রেণী:সুয়েডীয় চলচ্চিত্র অভিনেত্রী
বিষয়শ্রেণী:স্টকহোমের অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
স্মাইল্‌স অফ আ সামার নাইট

**স্মাইল্‌স অফ আ সামার নাইট** (***', ***') ইংমার বারিমান পরিচালিত একটি সুইডিশ চলচ্চিত্র যা ১৯৫৫ সালে মুক্তি পায়। ১৯৫৬ সালের কান চলচ্চিত্র উৎসবে দেখানো হয়েছিল বলে এটিই প্রথম সিনেমা যা বারিমানকে আন্তর্জাতিক সাফল্য এনে দেয়। ২০০৫ সালে টাইম ম্যাগাজিন প্রণীত সর্বকালের সেরা ১০০ চলচ্চিত্রের তালিকায় এটি স্থান পায়।

## কাহিনীসংক্ষেপ
ফ্রেদ্‌রিক একজন কামুক আইনজীবী, কানীন স্ত্রী আনে'র সাথে সে এক ধরনের প্লেটোনীয় বন্ধনে আবদ্ধ। তার আগের ঘরের ছেলে হেন্‌রিক বাড়ির পরিচারিকা পেত্রা'র পিছু নিয়েছে। ফ্রেদ্‌রিকের পুরনো রক্ষিতা দেসিরে সম্প্রতি শহরে এসেছে, সে তার সাথে দেখা করতে যায়। কিন্তু এখন রক্ষিতাটির নতুন প্রেমিক জুটেছে, রাগী কাউন্ট মাল্‌কোম, যার স্ত্রী শার্লত-ও কোনো অংশে কম ক্রোধী নয়।

সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে।

ঈর্ষাকাতর কাউন্ট ফ্রেদ্‌রিক ও শার্লতের মাখামাখি সম্পর্কে জানতে পেরে ফ্রেদ্‌রিক-কে রুশ রুলেত খেলায় আমন্ত্রণ জানায়, খেলায় ফ্রেদ্‌রিক হেরে যায়। ভাগ্য ভালো যে, বন্দুকটিতে গুলি ভরা ছিল না। আনে সৎ ছেলে হেন্‌রিক-এর সাথে পালিয়ে যায়। ফ্রেদ্‌রিক বুঝতে পারে যে, সে ও দেসিরে সেই গোড়া থেকেই একে অপরকে ভালোবেসে এসেছে।

## চরিত্রসমূহ
* Ulla Jacobsson – আনে
* Eva Dahlbeck – দেসিরে
* Harriet Andersson – পেত্রা
* Margit Carlqvist – কাউন্টেস শার্লত
* Gunnar Björnstrand – ফ্রেদ্‌রিক
* Jarl Kulle – কাউন্ট কার্ল মালকম
* Åke Fridell – ফ্রিদ
* Björn Bjelfvenstam – হেন্‌রিক
* Naima Wifstrand – Mrs. Armfeldt
* Jullan Kindahl – Beata
* Gull Natorp – Malla
* Birgitta Valberg – অভিনেত্রী
* Bibi Andersson – অভিনেত্রী

## তথ্যসূত্র


## বহিঃসংযোগ
* 

বিষয়শ্রেণী:১৯৫৫-এর চলচ্চিত্র
বিষয়শ্রেণী:সুয়েডীয় চলচ্চিত্র
বিষয়শ্রেণী:ইংমার বারিমান পরিচালিত চলচ্চিত্র
বিষয়শ্রেণী:সুয়েডীয় ভাষার চলচ্চিত্র
বিষয়শ্রেণী:১৮৯০-এর দশকের পটভূমিতে চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:সুয়েডীয় সাদাকালো চলচ্চিত্র
বিষয়শ্রেণী:চলচ্চিত্রে ব্যভিচার
দা সেভেন্থ সীল

**দা সেভেন্থ সীল** (ইংরেজি: The Seventh Seal;  বা *দে হুনদে ইনসেগলেত*, ) ইংমার বারিমান পরিচালিত একটি সুয়েডীয় চলচ্চিত্র যা ১৯৫৭ সালে মুক্তি পায়। বারিমান সুইডেনের মাল্মো শহরের একটি থিয়েটার স্কুলে পড়ানোর সময় শিক্ষার্থীদের সুবিধার্থে একটি মঞ্চনাটক লিখেছিলেন "ত্র্যামলনিং" (কাষ্ঠচিত্র) নামে, এই নাটকটি থেকেই পরবর্তীকালে এই সিনেমা তৈরি করেন।

সিনেমার নামটি নেয়া হয়েছে বাইবেলের প্রতিবোধন গ্রন্থের একটি কাহিনী থেকে যেখানে বলা আছে, যীশু যখন প্রতিবোধন গ্রন্থের ৭টি সিলমোহরের একেকটি খুলতে থাকবেন তখন পৃথিবীতে একেকট বিপর্যয় নেমে আসবে, সবশেষে সপ্তম সিলটি খোলার পর স্বর্গের ৭জন দেবদূত তাদের শিঙ্গায় ফুঁক দেয়ার জন্য প্রস্তুত হবেন। সিনেমার শুরুতে সেই গ্রন্থের একটি উক্তি পড়া হয়: "এবং যখন মেষপালক সপ্তম সিলটি খুললেন তখন স্বর্গের সবকিছু আধঘণ্টা ব্যাপী একদম নীরব ছিল"। এখানে নিরবতা বলতে ঈশ্বরের নিরবতার দিকে ইঙ্গিত করা হয়েছে যা সিনেমাটির মুখ্য বিষয়বস্তু।

## কাহিনীসংক্ষেপ
চতুর্দশ শতকের মাঝামাঝি কোনো এক সময়ে আন্তোনিয়ুস ব্লক নামক এক নাইট তার অনুচরকে সাথে নিয়ে ক্রুসেড থেকে স্বদেশে ফিরেছে, চলেছে নিজগৃহের পানে; চতুর্দিকে প্লেগের মহামারি, কৃষ্ণমৃত্যু। মৃত্যু স্বয়ং (সিনেমার একটি চরিত্র হিসেবে) এসে তার সামনে উপস্থিত হয় তার জান কবজ করার জন্য। কিন্তু সে মৃত্যুকে দাবা খেলায় রাজি করায়। কথা হয়, যতক্ষণ খেলা চলবে ততক্ষণ মৃত্যু তাকে মারবে না, আর জিতে গেলে তাকে ছেড়ে দেয়া হবে।

নাইটের চারদিকে ধর্ম হয়ে উঠেছে ভয়ঙ্কর উন্মাদনা, সমাজ ধ্বংস হয়ে যাচ্ছে। একটি মেয়েকে ডাইনী সাব্যস্ত করে পোড়ানো হচ্ছে, কিন্তু নাইটের প্রশ্নের জবাব না দিয়ে যেন তার মৃত্যু নেই, নাইট জানতে চায় শয়তানের সাথে মেয়েটির কী কথা হয়েছে। নাইট তার অনুচর, একটি ভ্রাম্যমাণ নাটক দলের দুই সদস্য (ইয়ফ ও তার স্ত্রী মিয়া) ও তাদের শিশুপুত্র এবং একটি বোবা-কালা মেয়েকে নিজ দায়িত্বে জঙ্গলের ভিতর দিয়ে নিরাপদ জায়গায় নিয়ে যেতে চায়, যেখানে প্লেগ তাদের স্পর্শ করতে পারবে না।

মৃত্যু একে একে সবাইকে গ্রাস করতে থাকে। কিন্তু দাবা খেলার ছলে নাইট মৃত্যুকে ব্যস্ত রাখে যাতে সেই সুযোগে ইয়ফ স্ত্রী-পুত্র সহ নিরাপদে দূরে সরে যেতে পারে। কারণ মিয়া'র দেয়া বুনো স্ট্রবেরি আর দুধ খেতে গিয়েই নাইট জীবনের অর্থ খুঁজে পেয়েছিল, ঈশ্বরের অনুসন্ধান বা মৃত্যুর সাথে দাবা খেলেও যেখানে কোনো অর্থ মিলেনি।

## চরিত্রসমূহ
* Max von Sydow – আন্তোনিয়ুস ব্লক, নাইট
* Bengt Ekerot – মৃত্যু
* Gunnar Björnstrand – ইয়ন্স, নাইটের অনুচর
* Nils Poppe – ইয়ফ
* Bibi Andersson – মিয়া, ইয়ফের স্ত্রী
* Åke Fridell – কর্মকার প্লগ
* Inga Gill – লিসা, কর্মকারের স্ত্রী
* Erik Strandmark – ইয়োনাস স্কাত
* Bertil Anderberg – রাভাল, চোর
* Gunnel Lindblom – বোবা মেয়ে
* Maud Hansson – ডাকিনী
* Inga Landgré – কারিন, নাইটের স্ত্রী
* Gunnar Olsson – আলবের্তুস পিক্তর, গীর্জার চিত্রকর
* Anders Ek – ভিক্ষু
* Lars Lind – তরুণ ভিক্ষু
* Benkt-Åke Benktsson – বণিক
* Tor Borong – কৃষক
* Gudrun Brost – পরিচারিকা
* Harry Asklund – সরাইখানার মালিক
* Ulf Johanson – জ্যাক-এর নেতা

## তথ্যসূত্র


## বহিঃসংযোগ
* 
* 

বিষয়শ্রেণী:১৯৫৭-এর চলচ্চিত্র
বিষয়শ্রেণী:সুয়েডীয় চলচ্চিত্র
বিষয়শ্রেণী:ইংমার বারিমান পরিচালিত চলচ্চিত্র
বিষয়শ্রেণী:সুয়েডীয় ভাষার চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:অস্তিত্ববাদী কাজ
বিষয়শ্রেণী:লাতিন ভাষার চলচ্চিত্র
বিষয়শ্রেণী:সুয়েডীয় সাদাকালো চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:ধর্ম সম্পর্কে চলচ্চিত্র
বিষয়শ্রেণী:১৪শ শতাব্দীর পটভূমিতে চলচ্চিত্র
সূরা লাইল

**সূরা আল লাইল** () মুসলমানদের ধর্মীয় গ্রন্থ আল-কুরআনের ৯২ তম সূরা(অধ্যায়), এর আয়াত সংখ্যা ২১টি এবং এর রূকুর সংখ্যা ১টি। লাইল শব্দের অর্থ রাত্রি। আল লাইল সূরাটি মক্কায় অবতীর্ণ হয়েছে। তাই এটি মাক্কী সূরা।

## মূল বক্তব্য
এ সূরায় বলা হয়েছে মানুষের প্রচেষ্টা বিভিন্ন প্রকারের। তার মাঝে এক প্রকার হল আল্লাহ্‌র প্রতি পরিপূর্ণ বিশ্বাস(ঈমান) স্থাপন করা, আল্লাহ্‌র সন্তুষ্টি লাভ করার উদ্দেশ্যে গরিব দুঃখীদের মাঝে দান খয়রাত করা, উদার হওয়া, মহানুভব হওয়া ইত্যাদি মানবিক গুণাবলী অর্জন করা। আর আরেক প্রকারের প্রচেষ্টা হল সত্যকে অস্বীকার করা, সত্যকে গোপন করা(কুফর), মিথ্যা বলা, আল্লাহ্‌র একত্বে অন্য কাউকে অংশীদার করা(শিরকি কাজ করা), অহংকার করা, কার্পণ্য করা, মানুষের অধিকার নষ্ট করা, জুলুম/অত্যাচার করা ইত্যাদি খারাপ গুণাবলী অর্জন করা। এই সূরায় বলা হয়েছে যারা ইমানদার ও ভাল গুণাবলীর অধিকারী তাদের জন্য সাফল্য অর্জনের পথ সুগম হয়ে যায়। পরকালে তাদের সাফল্য সুনিশ্চিত। অন্যদিকে যারা খারাপ গুণাবলীর অধিকারী- বেঈমান, নাফরমান তাদের জন্য ব্যর্থতা আর পরকালের জীবনে থাকবে অবধারিত শাস্তি।

## আয়াতসমূহ
শুরু করছি আল্লাহর নামে যিনি পরম করুণাময়, অতি দয়ালু।
# শপথ রাত্রির, যখন সে আচ্ছন্ন করে, 
# শপথ দিনের, যখন সে আলোকিত হয় 
# এবং তার, যিনি নর ও নারী সৃষ্টি করেছেন, 
# নিশ্চয় তোমাদের কর্ম প্রচেষ্টা বিভিন্ন ধরনের। 
# অতএব, যে দান করে এবং খোদাভীরু হয়, 
# এবং উত্তম বিষয়কে সত্য মনে করে, 
# আমি তাকে সুখের বিষয়ের জন্যে সহজ পথ দান করব। 
# আর যে কৃপণতা করে ও বেপরওয়া হয় 
# এবং উত্তম বিষয়কে মিথ্যা মনে করে, 
# আমি তাকে কষ্টের বিষয়ের জন্যে সহজ পথ দান করব। 
# যখন সে অধঃপতিত হবে, তখন তার সম্পদ তার কোনই কাজে আসবে না। 
# আমার দায়িত্ব পথ প্রদর্শন করা। 
# আর আমি মালিক ইহকালের ও পরকালের। 
# অতএব, আমি তোমাদেরকে প্রজ্বলিত অগ্নি সম্পর্কে সতর্ক করে দিয়েছি। 
# এতে নিতান্ত হতভাগ্য ব্যক্তিই প্রবেশ করবে, 
# যে মিথ্যারোপ করে ও মুখ ফিরিয়ে নেয়। 
# এ থেকে দূরে রাখা হবে খোদাভীরু ব্যক্তিকে, 
# যে আত্নশুদ্ধির জন্যে তার ধন-সম্পদ দান করে। 
# এবং তার উপর কারও কোন প্রতিদানযোগ্য অনুগ্রহ থাকে না। 
# তার মহান পালনকর্তার সন্তুষ্টি অন্বেষণ ব্যতীত। 
# সে সত্বরই সন্তুষ্টি লাভ করবে।

## স্বপ্নের তাবীর
যে ব্যক্তি স্বপ্নে দেখে যে সে এই সূরা পাঠ করছে সে অভাবগ্রস্ত হবে না, এমতাবস্থায় তার কর্তব্য হবে নিদ্রাভঙ্গ হলেই উঠে তাহাজ্জুদের নামায আদায় করা। আল্লামা **ইবনে সীরীনের স্বপ্নের তাবীর** নামক কিতাবে(বইতে) উল্লেখ আছে যে ব্যক্তি স্বপ্নে *সূরা আল-লাইল* পড়তে দেখবে তার রাত্রি জাগরণের তাওফীক হবে এবং মান-মর্যাদাহানী হতে বেঁচে থাকবে। 

## তথ্যসূত্র

## বহিঃসংযোগ

বিষয়শ্রেণী:সূরা
আয়েশা তাকিয়া

**আয়েশা তাকিয়া** (; জন্ম: ১০ নভেম্বর ১৯৮৬) একজন ভারতীয় অভিনেত্রী, কন্ঠ অভিনেত্রী, মডেল, টেলিভিশন উপস্থাপক।

## প্রাথমিক জীবন
আয়েশা টাকিয়া মহারাষ্ট্রের মুম্বাইয়ে গুজরাটি হিন্দু পিতা এবং মুসলিম মায়ের ঘরে জন্মগ্রহণ করেন।তিনি চেম্বুরের সেন্ট অ্যান্টনি বালিকা উচ্চ বিদ্যালয়ের প্রাক্তন ছাত্রী।

## কর্মজীবন
তিনি প্রধানত বলিউড ছবিতে অভিনয় করে থাকেন। তিনি তার প্রথম ছবি *[[টারজান: দ্যা ওয়ান্ডার কার]]* ছবির জন্য তিনি ফিল্মফেয়ার বেষ্ট ডেব্যুট এ্যাওয়ার্ড ২০০৪ লাভ করেন। তার সবচেয়ে জনপ্রিয় ব্যাবসাসফল ছবির মধ্যে ২০০৯ ছবি *[[ওয়ান্টেড (2009 film)|ওয়ান্টেড]]* অন্যতম।

## চলচ্চিত্র
* ওয়ান্টেড (২০০৯)
* দিল মাঙ্গে মোর (২০০৪)
* টারজান: দ্যা ওয়ান্ডার কার (২০০৪)
* সানডে (২০০৮)

## চলচ্চিত্ৰ পুরস্কার

## ব্যক্তিগত জীবন
থাম্ব|ডান|আয়েশা তাকিয়ার সাথে তার স্বামী ফারহান আজমি
alt=|থাম্ব|২০০৬ সালে আয়েশা তাকিয়া একটা ইভেন্ট থেকে নেয়া ছবি
মার্চ ১, ২০০৯ সালে তাকিয়া তার প্রেমিক ফারহান আজমিকে বিয়ে করেন।

## আরও দেখুন

* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
বিষয়শ্রেণী:মুম্বইয়ের অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:মুম্বইয়ের নারী মডেল
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:জি সিনে পুরস্কার বিজয়ী
বিষয়শ্রেণী:গুজরাতি অভিনেত্রী
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:ভারতীয় প্রাক্তন হিন্দু
বিষয়শ্রেণী:স্ক্রিন পুরস্কার বিজয়ী
বিষয়শ্রেণী:২১শ শতাব্দীর ভারতীয় মুসলিম
নিকোলাস আইলওয়ার্ড ভিগর্স

thumb|ভিগর্স অঙ্কিত টুক্যান, ১৮৩১, ক্যানভাসে তেলরং

**নিকোলাস আইলওয়ার্ড ভিগর্স** (১৭৮৫ &ndash; ২৬ অক্টোবর ১৮৪০) একজন আইরিশ প্রাণিবিদ ও রাজনৈতিক ব্যক্তিত্ব।

## প্রারম্ভিক জীবন

১৭৮৫ সালে আয়ারল্যান্ডের কার্লো কাউন্টিতে ভিগর্সের জন্ম। তিনি অক্সফোর্ডের ট্রিনিটি কলেজে পড়াশোনা করেন। ১৮০৯ থেকে ১৮১১ সাল পর্যন্ত তিনি সেনাবাহিনীতে কর্মরত থাকেন। এরপর তিনি অক্সফোর্ডে ফিরে আসেন এবং ১৮১৫ সালে স্নাতক ডিগ্রী লাভ করেন। আইনজীবী হিসেবে কিছুদিন কাটানোর পর ১৮৩২ সালে বেসামরিক আইনের উপর ডক্টরেট ডিগ্রী লাভ করেন।

## প্রাণিবিজ্ঞান
thumb|220px|ভিগর্স বর্ণিত "স্যাবিনের চ্যাগা", ১৮২৫ সালে টমাস বেউইক অঙ্কিত, ''হিস্ট্রি অব ব্রিটিশ বার্ডস''

নিকোলাস আইলওয়ার্ড ভিগর্স ১৮২৬ সালে প্রতিষ্ঠিত জুলজিক্যাল সোসাইটি অব লন্ডনের অন্যতম প্রতিষ্ঠাতা। ১৮৩৩ সাল পর্যন্ত তিনি ছিলেন এর প্রথম সচিব। একই বছর তিনি রয়েল এন্টমোলজিক্যাল সোসাইটি অব লন্ডন প্রতিষ্ঠা করেন। তিনি একই সাথে লিনিয়ান সোসাইটি ও রয়েল সোসাইটির ফেলো ছিলেন। তিনি প্রায় ৪০টি নিবন্ধ রচনা করেন যার বেশিরভাগই পক্ষীবিজ্ঞানের উপর রচিত। তিনি প্রায় ১১০ প্রজাতির পাখি সম্পর্কে বর্ণনা করেন। পক্ষীবিজ্ঞানের ইতিহাসে প্রথম ৩০ জন বিজ্ঞানীর মধ্যে তিনি একজন। জন গুল্ডের *আ সেঞ্চুরি অব বার্ডস ফ্রম দ্যা হিমালায়া মাউন্টেইন্স* (১৮৩০&ndash;৩২) গ্রন্থ রচনায় সহযোগিতা করেন।

*স্যাবিনের চ্যাগা* নামে নতুন একটি পাখির বর্ণনা দেন তিনি। পরে ১৮৮৫ সালে ব্যারেট-হ্যামিল্টন ও ১৯২৬ সালে রবার্ট মেইনার্ৎসেন পাখিটিকে পাতি চ্যাগা বলে চিহ্নিত করেন।১৯৪৫ সালে প্রজাতিটি উইলসনের চ্যাগা বলে প্রমাণিত হয়। ১৮২৫ সালে তিনি কে প্রজাতিটির চামড়া ধার দেন যাতে বেউইক *হিস্ট্রি অব ব্রিটিশ বার্ডস* গ্রন্থে পাখিটির ছবি আঁকতে পারেন।

## তথ্যসূত্র

## আরও দেখুন
* 
* *Parliamentary Election Results in Ireland, 1801-1922*, edited by B.M. Walker (Royal Irish Academy 1978)

বিষয়শ্রেণী:১৭৮৫-এ জন্ম
বিষয়শ্রেণী:১৮৪০-এ জন্ম
বিষয়শ্রেণী:ব্রিটিশ জীববিজ্ঞানী
বিষয়শ্রেণী:ট্রিনিটি কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:আইরিশ পক্ষীবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:ট্যাক্সন প্রণেতা
বিষয়শ্রেণী:১৮৪০-এ মৃত্যু
বিষয়শ্রেণী:ব্রিটিশ প্রাণিবিজ্ঞানী
বেদান্ত সোসাইটি অফ নিউ ইয়র্ক

**বেদান্ত সোসাইটি অফ নিউ ইয়র্ক** হল মার্কিন যুক্তরাষ্ট্রের নিউ ইয়র্ক শহরে অবস্থিত প্রথম বেদান্ত সোসাইটি। ১৮৯৪ সালের নভেম্বর মাসে স্বামী বিবেকানন্দ এটি স্থাপন করেন। ১৮৯৭ সালে রামকৃষ্ণ পরমহংসের অপর শিষ্য স্বামী অভেদানন্দ মার্কিন যুক্তরাষ্ট্রে এসে এই কেন্দ্রের ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। বর্তমানে এই বেদান্ত সোসাইটি রামকৃষ্ণ মঠ ও রামকৃষ্ণ মিশন অনুমোদিত।

## ইতিহাস
### প্রতিষ্ঠা
১৮৯৩ সালে বিবেকানন্দ যুক্তরাষ্ট্রের শিকাগো শহরের বিশ্বধর্ম মহাসভায় বকৃতা দেন। তিনি ওই সভায় ভারত ও হিন্দুধর্মের প্রতিনিধিত্ব করেন। ওয়ে অইএ রুবু মিনেপোলিস, মেমফিস, ডেট্রোয়েট ও নিউ ইয়র্ক পর্যটন করেন। প্রায় সব জায়গাতেই তিনি বক্তৃতা দিয়ে জনপ্রিয়তা অর্জন করেছিলেন। ১৮৯৪ সালের ১৬ মে তিনি হার্ভার্ড বিশ্ববিদ্যালয়ে বক্তৃতা দেন। ওই বছর নভেম্বরে নিউ ইয়র্কের ম্যানহ্যাটন এলাকার ৫৪ ওয়েস্ট ৩৩তম স্ট্রিটে প্রথম বেদান্ত সোসাইটি স্থাপন করেন।

### ১৮৯৪–১৯২১
মার্কিন যুক্তরাষ্ট্র ও ইংল্যান্ডের নানা অঞ্চল পর্যটন করে ১৮৯৭ সালে বিবেকানন্দ ভারতে ফিরে আসেন। রামকৃষ্ণ পরমহংসের অপর সাক্ষাৎ শিষ্য স্বামী অভেদানন্দ যুক্তরাষ্ট্রে গিয়ে বেদান্ত সোসাইটির ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। তারপর তিনি ভারতে ফিরে আসেন। অধ্যক্ষ থাকাকালীন তিনি সোসাইটিকে নিউ ইয়র্কের আইনের আওতায় এনে সুসংগঠিত করেন।

### ১৯২১–এখন
প্রথম দিকে ভাড়াবাড়িতে সোসাইটির কাজকর্ম চলত। তাই বহুবার এর ঠিকানা বদলেছে। ১৯২১ সালে ৩৪ ওয়েস্ট ৭১তম স্ট্রিটের স্থায়ী প্রধান কার্যালয়ের ঠিকানায় সোসাইটি উঠে যায়। এটিই এখন এর ঠিকানা।

প্রতিষ্ঠার পর থেকে ছয় জন অধ্যক্ষ এই কেন্দ্রের দায়িত্ব সামলেছেন। ১৯৭৬ সাল থেকে স্বামী তথাগতানন্দ এই কেন্দ্রের অধ্যক্ষ।

## কাজকর্ম
রামকৃষ্ণ মঠ ও মিশন অনুমোদিত এই সোসাইটিতে একটি গ্রন্থাগার, গ্রন্থবিপণি ও প্রার্থনা কক্ষ আছে। এখানে শ্রীশ্রীরামকৃষ্ণকথামৃত বইটির উপর সাপ্তাহিক লেকচার ক্লাস আয়োজিত হয়। নিয়মিত সেমিনার ও কনভেনশনও হয়।

### পাদটীকা

### তথ্যসূত্র
* 
* 
* 
* 
* 

## বহিঃসংযোগ
* 

বিষয়শ্রেণী:নিউ ইয়র্ক সিটির সংগঠন
বিষয়শ্রেণী:রামকৃষ্ণ মিশন
বিষয়শ্রেণী:স্বামী বিবেকানন্দ
বিষয়শ্রেণী:নিউইয়র্কে হিন্দুধর্ম
বিষয়শ্রেণী:নিউইয়র্ক সিটি ভিত্তিক সংগঠন
নজরুল ইসলাম (বীর প্রতীক)

:

**নজরুল ইসলাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
নজরুল ইসলামের পৈতৃক বাড়ি ফরিদপুর জেলার আলফাডাঙ্গা উপজেলার পানাইল গ্রামে। তার বাবার নাম মোহাম্মদ মমিনউদ্দীন এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে, এক ছেলে।

## কর্মজীবন
১৯৭১ সালে পাকিস্তান বিমানবাহিনীতে চাকরি করতেন নজরুল ইসলাম। তখন তিনি কর্মরত ছিলেন পাকিস্তানের (তখন পশ্চিম পাকিস্তান) করাচিতে। জুলাই মাসে তিনি মুক্তিযুদ্ধে যোগ দেন।

## মুক্তিযুদ্ধে ভূমিকা
১৯৭১ সালের জুন মাস পর্যন্ত করাচি থেকেও মুক্তিযুদ্ধে  যোগ দিতে পারেননি নজরুল ইসলাম। জুন মাসের তার বাবা স্ট্রোকে মারা যান। তখন কর্তৃপক্ষ ছুটি দেয়। পরে বাড়িতে এসে ভারতের উদ্দেশ্যে রওনা দেন তিনি। ভারতে যাওয়ার পর কে এম ওবায়দুর রহমানের সঙ্গে দেখা করেন এবং ৮ নম্বর সেক্টরের প্রশাসনিক কাজ করেন তিনি। কিছুদিন পর নতুন সেক্টর কমান্ডার এম এ মঞ্জুর (বীর উত্তম) বিভিন্ন ক্যাম্পে অস্ত্রশস্ত্র ও অন্যান্য রসদ পৌঁছে দেওয়ার দায়িত্ব দেন নজরুল ইসলামকে। সে সময়ে নজরুল ইসলাম সেক্টর হেডকোয়ার্টার বা ব্যারাকপুর ক্যান্টনমেন্ট থেকে বিভিন্ন ক্যাম্পে অস্ত্রশস্ত্র ও রসদ নিয়ে যেতেন। এ কাজ করার সময় বয়রা সাব-সেক্টর কমান্ডার খন্দকার নাজমুল হুদার (বীর বিক্রম) সঙ্গে পরিচয় হয় নজরুল ইসলামের। তার কাছে আমি প্রত্যক্ষ যুদ্ধে অংশ নেওয়ার আগ্রহ প্রকাশ করেন এবঙ সেক্টর কমান্ডারের অনুমতি নিয়ে তার সঙ্গেই সাব-সেক্টরে যোগ দেন। কয়েক দিন পর নাজমুল হুদা একটা ক্যাম্পের দায়িত্ব দেন তাকেঁ এবং এই ক্যাম্পের মাধ্যমে ভারতে প্রশিক্ষিত বৃহত্তর ফরিদপুর ও বরিশাল জেলার মুক্তিযোদ্ধাদের ইনডাকশন করা হয়। দেশের ভেতরে যাওয়ার আগে তারা এই ক্যাম্পে দু-তিন দিন অবস্থান করেন। তারপর ক্যাম্প থেকে অস্ত্রশস্ত্র নিয়ে দেশের ভেতরে যান। তাদের দেখভাল করার দায়িত্ব আমার ওপর ছিল নজরুল ইসলামের উপর। অবশেষে নভেম্বর মাসে তিনি সরাসরি যুদ্ধে অংশ নেন। এ সময় তিনি যশোর জেলার বানগাতি বাজার ও মাগুরা জেলার মহম্মদপুর থানা আক্রমণে সরাসরি অংশ নেন। মুক্তিযোদ্ধাদের এ দলের দলনেতা ছিলেন মাসরুর-উল-হক সিদ্দিকী (বীর উত্তম), যিনি কমল সিদ্দিকী নামে পরিচিত। দেশ স্বাধীন হওয়ার পরও মুক্তিযোদ্ধাদের এ দলটি জানতে পারেন গোপালগঞ্জের ভাটিয়াপাড়া তখনো মুক্ত হয়নি। সেখানে ওয়্যারলেস স্টেশনে ছিল পাকিস্তান সেনাবাহিনীর ক্যাম্প। ১৬ ডিসেম্বর পাকিস্তানিরা আনুষ্ঠানিক আত্মসমর্পণ করার পরও ভাটিয়াপাড়ায় অবস্থানরত পাকিস্তানি সেনা ও তাদের সহযোগী রাজাকাররা আত্মসমর্পণ করেনি। স্থানীয় মুক্তিযোদ্ধারা ক্যাম্প ঘেরাও করে রাখেন। দুই পক্ষে গোলাগুলি চলতে থাকে। মুক্তিযোদ্ধারা প্রচণ্ড চাপ সৃষ্টির পরও তারা আত্মসমর্পণে অস্বীকৃতি জানায়। সাব-সেক্টর কমান্ডার খন্দকার নাজমুল হুদা এ সময় যশোরে ছিলেন। খবর পেয়ে তিনি একদল মুক্তিযোদ্ধাসহ সেখানে রওনা দেন। পথিমধ্যে নজরুল ইসলাম এ দলের সঙ্গে যোদ দেন এবং যৌথ ভাবে ভাটিয়াপাড়ায় গিয়ে আক্রমণ করেন। তুমুল যুদ্ধের পর পাকিস্তানিরা আত্মসমর্পণে রাজি হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:আলফাডাঙ্গা উপজেলার ব্যক্তি
রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র

**রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র** হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নম্বর গৌরমোহন মুখোপাধ্যায় স্ট্রিটে অবস্থিত। ১৮৬৩ খ্রিস্টাব্দের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের পুরো শৈশব ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ পি জে আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন।

## ইতিহাস
১৮৮৪ খ্রিস্টাব্দে বিবেকানন্দের বাবা বিশ্বনাথ দত্তের দেহাবসান হয়। সেই সময় বিবেকানন্দের কাকীমাও তাঁদের বাড়িতে থাকতেন। বিশ্বনাথ দত্তের মৃত্যুর পর তিনি বাড়ির সম্পূর্ণ অধিকার দাবি করে বিবেকানন্দের মা ভুবনেশ্বরী দেবী ও তার পরিবারবর্গের বিরুদ্ধে একটি মামলা দায়ের করেন। এই মামলায় বিবেকানন্দ জয়ী হন। তবে উচ্চতর আদালতে পুনর্বিচারের জন্য মামলাটি আবার দায়ের করা হয়। উচ্চতর আদালতে মামলাটি অনেক দিন ধরে চলে। ১৯০২ খ্রিস্টাব্দে বিবেকানন্দের মৃত্যুর কিছুদিন আগে মামলাটি শেষ হয়। সেখানেও বিবেকানন্দ জয়ী হন।

## সংস্কার
কালক্রমে বিবেকানন্দের পৈতৃক বাসভবনটি জীর্ণ হয়ে পড়েছিল। ১৯৬২ খ্রিস্টাব্দে রামকৃষ্ণ মিশন কর্তৃপক্ষ সম্পত্তিটি অধিগ্রহণ করে একটি জাদুঘর স্থাপনের সিদ্ধান্ত নেন। ১৯৯৯ খ্রিস্টাব্দের মে মাসে পশ্চিমবঙ্গ সরকারের সহায়তায় রামকৃষ্ণ মিশন জমি ও পার্শ্ববর্তী স্থানটি অধিগ্রহণ করে। প্রকল্প রূপায়ণের জন্য একটি কমিটি গঠিত হয়। কমিটি কেন্দ্রীয় সরকার, রাজ্য সরকার ও সাধারণের দান থেকে ১০ কোটি টাকা জোগাড় করতে সমর্থ হয়। এর মধ্যে কেন্দ্রীয় সরকারই দান করেছিল ৯.৯ কোটি টাকা। ২০০৪ খ্রিস্টাব্দে সংস্কারের পর বাড়িটিকে একটি জাদুঘর ও সাংস্কৃতিক কেন্দ্রে রূপায়ণের কাজ শেষ হয়।

বর্তমানে এই বাড়িতে একটি জাদুঘর, একটি গবেষণা কেন্দ্র, একটি স্মারক মন্দির, একটি গ্রন্থাগার, একটি ইংরেজি শিক্ষা কেন্দ্র, একটি কম্পিউটার প্রশিক্ষণ কেন্দ্র ও একটি দাতব্য চিকিৎসালয় রয়েছে। এখানে নিয়মিত সেমিনার ও আলোচনা সভা আয়োজিত হয়।

## ছবি

File:Swami Vivekananda's Ancestral House & Cultural Centre - Kolkata 2011-10-22 6264.JPG|স্বামী বিবেকানন্দের পৈতৃক বাসভবন, বর্তমানে একটি জাদুঘর ও সাংস্কৃতিক কেন্দ্র
File:Bidhan Sarani - Kolkata 2011-10-22 6262.JPG|বিধান সরণি থেকে ভবনের দৃশ্য
File:Swami Vivekananda's Ancestral House & Cultural Centre Signage - Kolkata 2011-10-22 6265.JPG|জাদুঘরের সামনে সাইনবোর্ড
File:3_Gour_Mohan_Mukherjee_Street_-_Kolkata_2011-10-22_6178.jpg|স্বামী বিবেকানন্দের জন্মস্থান
File:Swami Vivekananda's Ancestral House & Cultural Centre - Kolkata 2011-10-22 6258.JPG|ভবনের পাশে বিবেকানন্দের মূর্তি
File:NIVEDITA BHAVAN.jpg|স্বামী বিবেকানন্দের পৈতৃক ভিটেতে নিবেদিতা ভবন 


## পাদটীকা

## বহিঃসংযোগ

বিষয়শ্রেণী:স্বামী বিবেকানন্দ
বিষয়শ্রেণী:রামকৃষ্ণ মিশন
বিষয়শ্রেণী:কলকাতার জাদুঘর
হায়েচো

**হায়েচো** (হাঙ্গুল: 혜초, হাঞ্জা: 慧超, ) (৭০৪-৭৮৭ খ্রিষ্টাব্দ) একজন কোরীয় বৌদ্ধ সন্ন্যাসী ও পরিব্রাজক।

## শিক্ষা
হায়েচো ট্যাং রাজবংশের শাসনকালে চীনে প্রথমে শুভকরসিংহ ও পরে বজ্রবোধির নিকটে বৌদ্ধ ধর্ম শিক্ষা লাভ করেন। তার ভারতীয় শিক্ষকদের উপদেশে তিনি ৭২৩ খ্রিষ্টাব্দে ভারতের সংস্কৃতি ও ভাষাকে জানতে ভারতের উদ্দেশ্যে রওনা হন।

## ভারত ভ্রমণ
upright=2|thumb|ভারতের পাঁচটি রাজ্যের তীর্থযাত্রার স্মৃতিকথা
তার ভারত ভ্রমণ কালে হায়েচো চীনা ভাষায় ওয়াং ওচেওনচুকগুক জেওন () বা *ভারতের পাঁচ রাজ্যে তীর্থের স্মৃতিকথা* নামে এক ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে বলেন যে এই রাজ্যগুলি *… তিব্বতের শাসনাধীনে ......... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ [[ত্রিশরণ]] বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী।* রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন।

## পাদটীকা

## তথ্যসূত্র

বিষয়শ্রেণী:৭০৪-এ জন্ম
বিষয়শ্রেণী:৭৮৭-এ মৃত্যু
বিষয়শ্রেণী:এশিয়ার অভিযাত্রী
বিষয়শ্রেণী:কোরীয় বৌদ্ধ
বিষয়শ্রেণী:বৌদ্ধ ভিক্ষু
বিষয়শ্রেণী:বজ্রযান
সূরা শাম্‌স

সূরা **আশ-শাম্‌স** () মুসলমানদের ধর্মীয় গ্রন্থ কুরআনের ৯১ তম সূরা, এর আয়াত সংখ্যা ১৫টি এবং এর রূকুর সংখ্যা ১টি। আশ-শাম্‌স সূরাটি মক্কায় অবতীর্ণ হয়েছে। আশ-শাম্‌স শব্দের অর্থ সূর্য। এখানে একটি পূর্বে সমৃদ্ধ বিলুপ্ত আরব গোষ্ঠী, সামুদ জাতির ভাগ্যের কথা আলোচনা করা হয়েছে। এই সূরার প্রথম দিকে আটটি(সূর্যের,সূর্যের কিরণের,চন্দ্রের,দিনের,রাতের,আকাশের,পৃথিবীর,মানুষের) বিষয়ের শপথ করা হয়েছে। নবী সালেহ এক আল্লাহর উপাসনা করতে তাদের প্রতি আহবান জানান, এবং তিনি আল্লাহর নাম তাদেরকে আদেশ করেন যে উটনীকে একটি বিশেষ সংরক্ষণ করতে, তারা আদেশ অমান্য করে এবং তার বার্তা প্রত্যাখ্যানে অব্যাহত থাকে, এবং সালেহ অনুসরণকারীদের ​​ছাড়া আল্লাহ তাদের সবাই ধ্বংস করে দেন।

## আয়াতসমূহ
শুরু করছি আল্লাহর নামে যিনি পরম করুণাময়, অতি দয়ালু।

وَالشَّمْسِ وَضُحَاهَا

শপথ সূর্যের ও তার কিরণের,

وَالْقَمَرِ إِذَا تَلَاهَا

শপথ চন্দ্রের যখন তা সূর্যের পশ্চাতে আসে,

وَالنَّهَارِ إِذَا جَلَّاهَا

শপথ দিবসের যখন সে সূর্যকে প্রখরভাবে প্রকাশ করে,

وَاللَّيْلِ إِذَا يَغْشَاهَا

শপথ রাত্রির যখন সে সূর্যকে আচ্ছাদিত করে,

وَالسَّمَاء وَمَا بَنَاهَا

শপথ আকাশের এবং যিনি তা নির্মাণ করেছেন, তাঁর।

وَالْأَرْضِ وَمَا طَحَاهَا

শপথ পৃথিবীর এবং যিনি তা বিস্তৃত করেছেন, তাঁর,

وَنَفْسٍ وَمَا سَوَّاهَا

শপথ প্রাণের এবং যিনি তা সুবিন্যস্ত করেছেন, তাঁর,

فَأَلْهَمَهَا فُجُورَهَا وَتَقْوَاهَا

অতঃপর তাকে তার অসৎকর্ম ও সৎকর্মের জ্ঞান দান করেছেন,

قَدْ أَفْلَحَ مَن زَكَّاهَا

যে নিজেকে শুদ্ধ করে, সেই সফলকাম হয়।

وَقَدْ خَابَ مَن دَسَّاهَا

এবং যে নিজেকে কলুষিত করে, সে ব্যর্থ মনোরথ হয়।

كَذَّبَتْ ثَمُودُ بِطَغْوَاهَا

সামুদ সম্প্রদায় অবাধ্যতা বশতঃ মিথ্যারোপ করেছিল।

إِذِ انبَعَثَ أَشْقَاهَا

যখন তাদের সর্বাধিক হতভাগ্য ব্যক্তি তৎপর হয়ে উঠেছিল।

فَقَالَ لَهُمْ رَسُولُ اللَّهِ نَاقَةَ اللَّهِ وَسُقْيَاهَا

অতঃপর আল্লাহর রসূল তাদেরকে বলেছিলেনঃ আল্লাহর উষ্ট্রী ও তাকে পানি পান করানোর ব্যাপারে সতর্ক থাক।

فَكَذَّبُوهُ فَعَقَرُوهَا فَدَمْدَمَ عَلَيْهِمْ رَبُّهُم بِذَنبِهِمْ فَسَوَّاهَا

অতঃপর ওরা তার প্রতি মিথ্যারোপ করেছিল এবং উষ্ট্রীর পা কর্তন করেছিল। তাদের পাপের কারণে তাদের পালনকর্তা তাদের উপর ধ্বংস নাযিল করে একাকার করে দিলেন।

وَلَا يَخَافُ عُقْبَاهَا

আল্লাহ তা’আলা এই ধ্বংসের কোন বিরূপ পরিণতির আশঙ্কা করেন না।

## স্বপ্নের তাবীর
যে ব্যক্তি সূরা আশ শামস পড়তে দেখবে প্রত্যেক বিষয়ে তাকে জ্ঞান-বুদ্ধি এবং তীক্ষ্ণ ধীশক্তি দেয়া হবে। তাফসীরে নূরুল কোরআনে বর্ণিত হয়েছে যে ব্যক্তি স্বপ্নে এই সূরা পাঠ করতে দেখবে সে সুবিচারক শাসনকর্তার সঙ্গে উঠা বসা করবে।

## তথ্যসূত্র

## বহিঃসংযোগ

* [Audio [Tafsir] & Commentary of Surah Shams Part 1 of 2 by Nouman Ali Khan ] 
* [Audio [Tafsir] & Commentary of Surah Shams Part 2 of 2 by Nouman Ali Khan ] 
* Ash-Shams at Sacred Texts
* The story of the Prophet Saleh
* Surah ash-Shams   at Bayyinah Tafsir wbsite
* Photos of Thamud dwellings at Madain Saleh, Saudi Arabia
* prophets (a.s.) - when & where : While this page presents some non-accurate information, including the dates and revealed books, the majority of information regarding the prophets is correct.

বিষয়শ্রেণী:সূরা
বিষয়শ্রেণী:সংস্কৃতিতে সূর্য
কুবো

**কুবো** কুকুলিডি গোত্রের অন্তর্গত ***Centropus*** গণের অন্তর্ভুক্ত একদল পাখি। মোট ৩০ প্রজাতির পাখি এ গণের অন্তর্ভুক্ত। সবগুলো প্রজাতি আবার উপগোত্র **Centropodinae**-এর সদস্য। পুরাতন বিশ্বের অধিকাংশ কোকিলের মত কুবোরা বাসা পরজীবী নয়, অর্থাৎ অন্য পাখির বাসায় ডিম পাড়ে না। তবে এদের বংশবৃদ্ধির ক্ষেত্রে বিচিত্রতা লক্ষ্য করা যায়। পুরুষ কুবো আকারে ছোট এবং সন্তান প্রতিপালন ও এ সংক্রান্ত অধিকাংশ কাজ সেই করে। কালো কুবো পুরোপুরি বহুপতি স্বভাবের। কিছু প্রজাতির (*Centropus phasianinus*) পুরুষরা ডিমে অধিকাংশ সময়ে তা দেয়।

## প্রজাতিসমূহ
* আন্দামান কুবো, *Centropus andamanensis*
* গ্যাবন কুবো, *Centropus anselli*
* ধলাঘাড় কুবো, *Centropus ateralbus*
* বাংলা কুবো, *Centropus bengalensis*
* বুর্শেলের কুবো, *Centropus burchelli*

* কালোঠুঁটি কুবো, *Centropus bernsteini*
* সবুজঠুঁটি কুবো, *Centropus chlororhynchos*
* তামাটে কুবো, *Centropus celebensis*
* বিয়াক কুবো, *Centropus chalybeus*
* *Centropus colossus* (বিলুপ্ত)
* তামাটেলেজী কুবো, *Centropus cupreicaudus*
* গোলিয়াথ কুবো, *Centropus goliath*
* কালো কুবো, *Centropus grillii*
* কালোগলা কুবো, *Centropus leucogaster*
* কালোমুখ কুবো, *Centropus melanops*
* বড় কালো কুবো, *Centropus menbeki*
* লালমাথা কুবো, *Centropus milo*
* নীলমাথা কুবো, *Centropus monachus*
* সুন্দা কুবো, *Centropus nigrorufus*
* মথুরা কুবো, *Centropus phasianinus*
** তিমুর কুবো, *Centropus phasianinus mui* - সম্ভবত একটি পূর্ণাঙ্গ প্রজাতি *Centropus mui* (১৯৭৪ সালের পরে ২০০০ সালে পুনরায় দেখা মেলে)
* খাটোপা কুবো, *Centropus rectunguis*
* সেনেগাল কুবো, *Centropus senegalensis*
* বড় কুবো, *Centropus sinensis*
** *Centropus parroti* (?)
* কাই কুবো, *Centropus spilopterus*
* কালোমাথা কুবো, *Centropus steerii*
* ধলাভ্রু কুবো, *Centropus superciliosus*
* মাদাগাস্কার কুবো, *Centropus toulou*

** অ্যাজাম্পশন দ্বীপের কুবো, *Centropus toulou assumptionis* - সম্ভবত ভিন্ন প্রজাতি; বিলুপ্ত (বিংশ শতাব্দীর দ্বিতীয় দশকে)
* লাল কুবো, *Centropus unirufus*
* বেগুনি কুবো, *Centropus violaceus*
* ফিলিপাইনের কুবো, *Centropus viridis*

## তথ্যসূত্র

*
বর্ত্তমান ভারত

**স্বামী বিবেকানন্দের "বর্তমান ভারত" প্রবন্ধটি মূলত ১৮৯৯ সালে রামকৃষ্ণ মঠ ও মিশনের জার্নাল 'উদ্বোধন'-এ প্রকাশিত হয়েছিল। পরে এটি ১৯০৫ সালে প্রবন্ধ আকারে প্রকাশিত হয়। "বর্তমান ভারত"-এ স্বামী বিবেকানন্দ বৈদিক যুগ থেকে ব্রিটিশ ঔপনিবেশিক শাসন পর্যন্ত ভারতের ইতিহাসের একটি বিস্তৃত সারসংক্ষেপ তুলে ধরেছেন। ভারতীয়দের মধ্যে দেশপ্রেম, আত্মসচেতনতা এবং আত্মবিশ্বাসের গভীর অনুভূতি জাগিয়ে তোলার ক্ষমতার দিক থেকে এই প্রবন্ধটি ব্যতিক্রমী।**

## প্রেক্ষাপট
thumb|স্বামী বিবেকানন্দ, মাদ্রাজ, ১৮৯৭। বইয়ের ১৯০৫ সংস্করণে এই ছবিটিই ছাপা হয়।
১৮৯৭ সালে পাশ্চাত্য থেকে ফিরে আসার পর বিবেকানন্দ ভারতের বিভিন্ন রাজ্য ভ্রমণ করেন। ১৮৯৯ সালের জানুয়ারি মাসে, তিনি রামকৃষ্ণ মঠ ও মিশনের বাংলা মুখপত্র *[[উদ্বোধন]]* পত্রিকা চালু করেন। এই পত্রিকার জন্য তিনি *ভাববার কথা*, *বর্ত্তমান ভারত*, *পরিব্রাজক* ও *প্রাচ্য ও পাশ্চাত্য* প্রবন্ধগুলি রচনা করেন। ১৮৯৯ সালের মার্চ মাসের *উদ্বোধন* পত্রিকায় বাংলা নিবন্ধ *বর্ত্তমান ভারত* প্রকাশিত হয়।

## সংক্ষিপ্তসার
এই প্রবন্ধে বিবেকানন্দ সংক্ষেপে বৈদিক পুরোহিত-সমাজপতিদের যুগ থেকে ব্রিটিশ শাসন পর্যন্ত ভারতের সমগ্র ইতিহাসের স্মৃতিচারণা ও ব্যাখ্যা করেছেন। তবে তার মুখ্য উদ্দেশ্য ছিল সমসাময়িক ভারতের কথা বলা।

প্রথম দিকে বৈদিক ব্রাহ্মণ পুরোহিতেরা কীভাবে সমাজকে শাসন করতেন, তারপর কীভাবে ক্ষমতাশালী যোদ্ধারা সমাজের নেতৃস্থানে এলেন এবং শেষে কীভাবে বৈশ্যদের ক্ষমতা বাড়ল, এই সব আলোচনার পর লেখক বলেছেন যে, চক্রাকার পথে বৈশ্যের পর ভারতীয় সমাজ শূদ্রের অধীনে আসতে বাধ্য।

তিনি ভারতবাসীদের বলেন সকল ভারতবাসীর সঙ্গে মর্যাদাপূর্ণ আচরণ করতে এবং আর্থিক অসংগতির জন্য কাউকে হেয় না করতে। তার মতে সীতা, সাবিত্রী ও দময়ন্তী হলেন ভারতীয় নারীর আদর্শ। তিনি ভারতবাসীকে ভারতের মাটিকে স্বর্গ মনে করতে এবং ভারতের কল্যাণকে নিজের কল্যাণ ভাবতে বলেন। পাশ্চাত্যের অনুকরণ না করারও কথা বলেন।

এই প্রবন্ধের শেষাংশটি এখন স্কুল কলেজের পাঠ্য।

## প্রকাশনা
প্রবন্ধটি প্রথম *উদ্বোধন* পত্রিকার মার্চ ১৮৯৯ সংখ্যায় প্রকাশিত হয়। ১৯০৫ সালে উদ্বোধন কার্যালয় থেকে এটি বই আকারে প্রকাশিত হয়। স্বামী সারদানন্দ এই বইয়ের ভূমিকা লিখে দেন।

## গুরুত
## তথ্যসূত্র

;গ্রন্থপঞ্জি
* 
* 
* 
* 
* 
* 
* 

বিষয়শ্রেণী:১৯০৫-এর বই
বিষয়শ্রেণী:স্বামী বিবেকানন্দের প্রবন্ধ
সেং-গে-র্নাম-র্গ্যাল

thumb|right|300px|সেংগে নামগ্যাল দ্বারা নির্মিত লেহ প্রাসাদ
**সেং-গে-র্নাম-র্গ্যাল** () (১৫৭০ - ১৬৪২) লাদাখের নামগ্যাল রাজবংশের বৌদ্ধ ধর্মাবলম্বী রাজা ছিলেন। লাদাখে তিনি সিংহ রাজা নামেও সমাদৃত।

## বাসগো বৌদ্ধবিহার নির্মাণ

১৬১০ খ্রিষ্টাব্দে সেং-গে-র্নাম-র্গ্যালের পিতা 'জাম-দ্ব্যাংস-র্নাম-র্গ্যালের শাসনকালে তিনি বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন। 

## লাদাখ শাসন

250px|right|thumb|সেংগে নামগ্যাল ও স্তাগ-ৎসাং-রাস-পা দ্বারা নির্মিত হানলে বৌদ্ধবিহার
১৬১৬ খ্রিষ্টাব্দে সেং-গে-র্নাম-র্গ্যাল লাদাখের সিংহাসনে বসে পশ্চিম তিব্বতের মালভূমির বেশ কিছু অংশ দখলে আনেন। লাদাখের সঙ্গে পূর্বে তিব্বত ও পশ্চিমে কাশ্মীরের ব্যবসা বাণিজ্য বৃদ্ধি পায়।

## নির্মাণ

সেং-গে-র্নাম-র্গ্যাল মুসলমানদের দ্বারা ধ্বংসপ্রাপ্ত বিভিন্ন বৌদ্ধ বিহার ও কারুকীর্তিগুলির পুনর্নির্মাণ করে লাদাখের পুরাতন গৌরব ফিরিয়ে আনতে সচেষ্ট হন। তিনি লেহ প্রাসাদ নির্মাণ করে রাজধানী শে থেকে লেহতে সরিয়ে আনেন। ১৬৩০ খ্রিষ্টাব্দে তিনি হেমিস বৌদ্ধবিহার নির্মাণ করেন।  তিব্বতী বৌদ্ধভিক্ষু স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শোর সহায়তায় হানলে বৌদ্ধবিহার নির্মাণ করেন ও তার প্রভাবে দ্রুগপা গোষ্ঠীতে অন্তর্ভুক্ত হলে সেং-গের আমল থেকেই লাদাখের নামগ্যাল রাজবংশের প্রত্যক্ষ সহায়তায় লাদাখে হলুদ টুপি গেলুগ বৌদ্ধ ধর্মীয় গোষ্ঠীর প্রভাব বাড়ে।  এছাড়াও সেংগে স্পিটির টাবো বৌদ্ধবিহারের স্বর্ণ মন্দিরের সংস্কার করেন।

## মৃত্যু

১৬৪২ খ্রিষ্টাব্দে তিব্বতের ঊ-সাং প্রদেশ মঙ্গোলদের অধিকার থেকে মুক্ত করার এক অভিযান থেকে ফিরে এসে হানলেতে তার মৃত্যু হয়। 

## তথ্যসূত্র

বিষয়শ্রেণী:১৫৭০-এ জন্ম
বিষয়শ্রেণী:১৬৪২-এ মৃত্যু
বিষয়শ্রেণী:লাদাখের শাসক
বাসগো

**বাসগো** ভারতের জম্মু ও কাশ্মীর রাজ্যের লাদাখ অঞ্চলে অবস্থিত এক ঐতিহাসিক শহর।

## অবস্থান

বাসগো ভারতের জম্মু ও কাশ্মীর রাজ্যের লাদাখ অঞ্চলে লেহ জেলায় সিন্ধু নদের তীরে লেহ শহর তেকে ৪০ কিলোমিটার দূরে  স্থানাঙ্কে  সমুদ্রপৃষ্ঠ থেকে ৩,২৯২ মিটার বা ১০,৮২১ ফুট উচ্চতায় অবস্থিত।

## বাসগো বৌদ্ধবিহার

১৬১০ খ্রিষ্টাব্দে লাদাখের নামগ্যাল রাজবংশের রাজা জাম্যাং নামগ্যালের শাসনকালে তাঁর পুত্র সেংগে নামগ্যাল বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন। 

## তথ্যসূত্র

## বহিঃসংযোগ
* https://web.archive.org/web/20070104080716/http://www.univie.ac.at/itba/pages/sites/Basgo.html

বিষয়শ্রেণী:লাদাখের বৌদ্ধবিহার
ইউনিকোডে খরোষ্ঠী লিপি

থাম্ব|ইউনিকোড কনসোর্টিয়ামের লোগো
২০০৫ খ্রিষ্টাব্দের মার্চ মাসে ইউনিকোড স্ট্যান্ডার্ডে খরোষ্ঠীকে যোগ করা হয়। খরোষ্ঠীর ইউনিকোড U+10A00 থেকে U+10A5F ।

## তথ্যসূত্র

খরোষ্ঠী
শোয়েব মালিক

**শোয়েব মালিক** (পাঞ্জাবি :شفیع ملک); জন্ম: ফেব্রুয়ারি ১, ১৯৮২) পাকিস্তান ক্রিকেট দলের একজন ক্রিকেটার। তিনি পাঞ্জাবের শিয়ালকোটে জন্মগ্রহণ করেন ১৯৮২ সালের ১ ফেব্রুয়ারিতে। ক্রিকেটে তিনি প্রথম শ্রেণীর অলরাউন্ডারের মধ্যে পরেন। তিনি ডাঁ হাতে ব্যাট করেন এবং ডাঁ-হাতী অফ ব্রেক বোলার। টেস্ট ক্রিকেটে তিনি প্রথম ম্যাচ খেলে মুলতানে বাংলাদেশের বিপক্ষে ২০০১ সালের আগস্ট মাসে, ওয়ানডে তে প্রথম ম্যাচ খেলেন শারজাতে ১৯৯৯ সালের ১৪ অক্টোবরে ওয়েস্ট ইন্ডিজের বিপক্ষে, ইন্টারন্যাশনাল টি ২০ তে প্রথম খেলেন ব্রিস্টলে ইংল্যান্ডের বিপক্ষে ২০০৬ সালের ২৮ আগস্টে।

## তথ্যসূত্র
;নোট

;গ্রন্থপঞ্জি

* 

## বহিঃসংযোগ

* 
* 
* Shoaib Malik's profile page on Wisden

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের টেস্ট ক্রিকেট অধিনায়ক
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:ইউভা নেক্সটের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:গুজরানওয়ালার ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:শিয়ালকোটের ক্রিকেটার
বিষয়শ্রেণী:শিয়ালকোট স্ট্যালিয়ন্সের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাঞ্জাবি ব্যক্তি
বিষয়শ্রেণী:শিয়ালকোট থেকে আগত ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:মুলতান সুলতান্সের ক্রিকেটার‎
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:জাফনা কিংসের ক্রিকেটার
বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তান জাতীয় ক্রিকেট দলের অধিনায়ক
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:সুই সাউদার্ন গ্যাস কোম্পানির ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:ইসলামাবাদের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:মধ্য পাঞ্জাবের ক্রিকেটার
বিষয়শ্রেণী:জোজি স্টারসের ক্রিকেটার
মৃত্যুরূপা মাতা

**মৃত্যুরূপা মাতা** (মূল ইংরেজি নাম: **কালী দ্য মাদার**) হল স্বামী বিবেকানন্দের লেখা একটি কবিতা। ১৮৯৮ সালে কাশ্মীরে থাকাকালীন শ্রীনগরের ডাল লেকে একটি হাউসবোটে বসে বিবেকানন্দ এই কবিতাটি রচনা করেছিলেন। এই কবিতায় তিনি হিন্দু দেবী কালীর স্তব করেছেন।

## প্রেক্ষাপট
thumb|১৮৯৮ সালে কাশ্মীরের হাউসবোটে বিবেকানন্দ
গুরু রামকৃষ্ণ পরমহংসের মৃত্যুর পর বিবেকানন্দ হিন্দু দেবী কালীর সম্পর্কে বিশেষ আগ্রহী হন। পরে তিনি কালী পূজাও করেছিলেন। কালী পূজাকে তিনি নিজের আগ্রহের বিষয় বলে উল্লেখ করতেন। ১৮৯৩ সালে বিবেকানন্দ আমেরিকায় বিশ্বধর্ম মহাসম্মেলনে ভারত ও হিন্দুধর্মের প্রতিনিধিত্ব করেন। ১৮৯৩ সাল থেকে ১৮৯৭ সাল পর্যন্ত তিনি আমেরিকা ও ইংল্যান্ডের নানা অঞ্চল ভ্রমণ করেন এবং ধর্ম ও হিন্দুধর্ম সম্পর্কে অনেক বক্তৃতা দেন। ১৮৯৭ সালে তিনি ভারতে ফিরে আসেন এবং ১৮৯৯ সাল পর্যন্ত ভারতের নানা অঞ্চল ভ্রমণ করেন। ১৮৯৮ সালে তিনি কাশ্মীরে যান। সেখানে তিনি ডাল লেকে একটি হাইসবোটে থাকতেন। শ্রীনগরের কাছে ক্ষীরভবানী মন্দির দর্শন করার পর বিবেকানন্দ এই কবিতাটি লিখেছিলেন। স্বামীজির ভ্রমণসঙ্গী ভগিনী নিবেদিতা লিখেছেন, এই কবিতাটি লেখার আগে স্বামীজি মন দিয়ে কিছু ভাবছিলেন আর নিজের ভাবনাটি লিপিবদ্ধ না হওয়া পর্যন্ত খুব ছটফট করছিলেন।
## বাংলায় অনূদিত কবিতা
নিঃশেষে নিবেছে তারাদল, মেঘ এসে আবরিছে মেঘ,

স্পন্দিত, ধ্বনিত অন্ধকার, গরজিছে ঘূর্ণ্য-বায়ু-বেগ!

লক্ষ লক্ষ উন্মাদ পরাণ বহির্গত বন্দী-শালা হ’তে,

মহাবৃক্ষ সমূলে উপাড়ি’ ফুৎকারে উড়ায়ে চলে পথে!

সমুদ্র সংগ্রামে দিল হানা, উঠে ঢেউ গিরি-চূড়া জিনি’

নভস্তল পরশিতে চায়! ঘোররূপা হাসিছে দামিনী,

প্রকাশিছে দিকে দিকে তা’র,—মৃত্যুর কালিমা মাথা গায়

লক্ষ লক্ষ ছায়ার শরীর!—দুঃখ রাশি জগতে ছড়ায়,—
নাচে তা’রা উন্মাদ তাণ্ডবে; মৃত্যুরূপা মা আমার আয়!

করালী! করাল তোর নাম, মৃত্যু তোর নিশ্বাসে প্রশ্বাসে

তোর ভীম চরণ-নিক্ষেপ প্রতি পদে ব্রহ্মাণ্ড বিনাশে!
কালী তুই প্রলয় রূপিণী, আয় মাগো, আয় মোর পাশে।
সাহসে যে দুঃখ দৈন্য চায়,—মৃত্যুরে যে বাঁধে বাহু পাশে,—
কাল-নৃত্য করে উপভোগ,—মাতৃরূপা তা’রি কাছে আসে।

* Read **[[:উইকিসংকলন: তীর্থ-সলিল/মৃত্যুরূপা মাতা| মৃত্যুরূপা মাতা]]** at উইকিসংকলন

## বিষয়বস্তু
এই কবিতায় শক্তিদেবী কালীর মহিমা কীর্তন করা হয়েছে। বিবেকানন্দ এই কবিতায় কালীর ভয়ংকর রূপটির বর্ণনা দিয়েছেন (কালীকে সাধারণত দুটি রূপে পূজা করা হয়: একটি চতুর্ভূজা ও অন্যটি দশভূজা মহাকালী রূপ। মহাকালী রূপটিই ভয়ংকর)। এই কবিতায় সমস্ত বিশ্বব্রহ্মাণ্ডকে দেবী কালীর ভয়ংকর প্রলয়নৃত্যের মঞ্চ বলে উল্লেখ করা হয়েছে।

## প্রভাব
ভারতের স্বাধীনতা আন্দোলনকে এই কবিতাটি বিশেষভাবে প্রভাবিত করেছিল। বিশেষভাবে সুভাষচন্দ্র বসু ও অরবিন্দ ঘোষ এই কবিতাটির দ্বারা বিশেষভাবে প্রভাবিত হন। অরবিন্দ ঘোষ তার *ভবানী মন্দির* নামক ম্যানিফেস্টোতে এই কবিতাটিকেই মূল অনুপ্রেরণা বলে গ্রহণ করেছিলেন। এই কবিতা সম্পর্কে তিনি লিখেছিলেন:

সর্বপল্লি রাধাকৃষ্ণন বলেছিলেন, এই কবিতাটি "ভারতের সনাতন চেতনার রূপরেখা ও কণ্ঠস্বর"।

## তথ্যসূত্র

বিষয়শ্রেণী:স্বামী বিবেকানন্দের কবিতা
বিষয়শ্রেণী:ভারতীয় কবিতা
বিষয়শ্রেণী:১৮৯৮-এর কবিতা
বিষয়শ্রেণী:স্বামী বিবেকানন্দের প্রবন্ধ
হার্ভার্ড বিশ্ববিদ্যালয়ে বেদান্ত

***হার্ভার্ড বিশ্ববিদ্যালয়ে বেদান্ত*** (মূল ইংরেজি বইটির নাম: ***বেদান্ত ফিলোজফি: অ্যান অ্যাড্রেস বিফোর দ্য গ্র্যাজুয়েট ফিলোজফিক্যাল সোসাইটি***) স্বামী বিবেকানন্দের একটি বক্তৃতা-সংকলন বই। মূল বক্তৃতাটি ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে দেওয়া হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ারটি দিতে চেয়েছিল।

## প্রেক্ষাপট
১৮৯৩ সালে বিশ্বধর্ম মহাসভায় বেদান্ত, হিন্দুধর্ম ও ভারতের প্রতিনিধিত্ব করেন বিবেকানন্দ। সেখানে তাঁর বক্তৃতাগুলি বেশ জনপ্রিয় হয়। তারপর চার বছর বিবেকানন্দ যুক্তরাষ্ট্র ও ইংল্যান্ডের নানা শহরে বক্তৃতা দিয়ে বেড়ান। ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে বিবেকানন্দ বেদান্ত দর্শনের উপর একটি বক্তৃতা দেন। সেই বছরই পরের দিকে কেমব্রিজ ইউনিভার্সিটি প্রেস থেকে বক্তৃতাটি প্রকাশিত হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ার প্রদান করতে চেয়েছিল। কিন্তু তিনি তা প্রত্যাখ্যান করেন। বইটির বঙ্গানুবাদ *হার্ভার্ড বিশ্ববিদ্যালয়ে বেদান্ত* নামে উদ্বোধন কার্যালয় থেকে প্রকাশিত হয় এবং *স্বামী বিবেকানন্দের বাণী ও রচনা* সংকলনের দ্বিতীয় খণ্ডের অন্তর্ভুক্ত হয়।

## বিষয়বস্তু
এই বক্তৃতায় বিবেকানন্দ বিস্তারিতভাবে বেদান্ত দর্শন নিয়ে আলোচনা করেন। বেদান্তের ইতিহাস, মানব জীবনে বেদান্তের প্রভাব, বেদান্তের নানা শাখা, দ্বৈতবাদ ও অদ্বৈতবাদ, মানুষের মনস্তত্ত্ব এবং মানুষের ইচ্ছাশক্তি সহ নানা বিষয় আলোচিত হয়েছে এই বইতে।

বক্তৃতায় বিবেকানন্দ প্রাচ্য ও পাশ্চাত্যের বাসিন্দাদের মানসিকতার পার্থ্যকের দিকটি তুলে ধরেন। তিনি বলেন, প্রাচ্য সভ্যতা পাশ্চাত্যের তুলনায় অনেক প্রাচীন। আর তাই প্রাচ্য সভ্যতায় দয়ার স্থান বেশি, পাশ্চাত্যের সভ্যতা অনেক বেশি নির্দয়। বিবেকানন্দের মতে, পাশ্চাত্যে "আন্তরিকতার সংস্কৃতি" ক্ষমতার আগ্রাসনের সঙ্গে তাল মিলিয়ে চলতে পারে না। বিবেকানন্দ আরো বলেন, পাশ্চাত্যে খুব কম লোকই নিজের মনকে নিয়ন্ত্রণ করতে পারেন। তাঁর মতে, পাশ্চাত্যবাসীর নম্র ও ভদ্র হতে অনেক সময় লাগবে।

## তথ্যসূত্র

## বহিঃসংযোগ
* 

বিষয়শ্রেণী:বেদান্ত
বিষয়শ্রেণী:স্বামী বিবেকানন্দের প্রবন্ধ
বিষয়শ্রেণী:স্বামী বিবেকানন্দের বক্তৃতা
বিষয়শ্রেণী:১৮৯৬-এর বই
বিষয়শ্রেণী:হার্ভার্ড বিশ্ববিদ্যালয়
ইউনিকোডে গুরুমুখী লিপি

১৯৯১ সালের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।

## তথ্যসূত্র

গুরুমুখী